
Informare privind stadiul concursului pentru ocuparea funcției de director sau director adjunct în unitățile de învățământ preuniversitar de stat


[bookmark: _ftirlo9vtnd0]În județul Cluj,  urma finalizării perioadei de înscriere și verificare a dosarelor de înscriere pentru  concursul pentru ocuparea funcțiilor vacante de director/director adjunct din unitățile de învățământ preuniversitar de stat, sesiunea august-decembrie 2026, conform datelor disponibile în platforma informatică, au fost depuse 257 de dosare de înscriere la concurs, pentru 169 de unități de învățământ preuniversitar, fiind exprimate 275 de opțiuni pentru cele 280 posturi scoase la concurs (194 posturi vacante de director și 86 posturi vacante de director adjunct).
Lista candidaților care îndeplinesc condițiile de înscriere este disponibilă astăzi, 7 octombrie 2026 pe site-ul Inspectoratului Școlar Județean Cluj (datele de identificare ale candidaților sunt anonimizate, în funcție de opțiunea exprimată de către candidați în momentul înscrierii).
În această sesiune de concurs, la nivelul județului Cluj  au fost exprimate 188 de opțiuni pentru funcția de director și 87 de opțiuni pentru funcția de director adjunct, una dintre aceste opțiuni fiind pentru o unitate de învățământ preuniversitar din alt județ.
În județul Cluj, 14 candidați s-au înscris cu 2 opțiuni exprimate și 2 candidați s-au înscris cu 3 opțiuni exprimate. 
Evidențiem faptul că, spre deosebire de sesiunile de concurs anterioare, în conformitate cu metodologia privind organizarea concursului aprobată în 2026, proiectul managerial pentru fiecare dintre funcțiile vizate a fost un document obligatoriu în etapa de înscriere la concurs. 
Reamintim calendarul desfășurării probelor, din cadrul concursului pentru ocuparea funcțiilor vacante de director/director adjunct din unitățile de învățământ preuniversitar de stat, sesiunea august-decembrie 2026:
· Desfășurarea probei pentru evaluarea de competențe, în cadrul căreia se testează capacitățile și aptitudinile personale ale candidatului, în data de 13 octombrie 2026;
· Desfășurarea probei scrise cu itemi din bibliografia de concurs( legislație și management), în data de 20 octombrie 2026;
· Evaluarea administrativă a proiectelor planurilor manageriale și a proiectelor planurilor de acțiune de către comisiile de interviu, în perioada 21 octombrie – 4 noiembrie 2026;
· Desfășurarea probei de interviu, în perioada 12 - 27 noiembrie 2026;
· Afișarea rezultatelor finale ale concursului, în data de 9 decembrie 2026.
În județul Cluj probele scrise din data de 13, respectiv 20 octombrie 2026 vor avea loc la Centrul Special de concurs organizat la Colegiul Național Pedagogic „Gheorghe Lazăr” Cluj-Napoca, str. Alexandru Vaida Voievod, nr.55. 
Mai multe detalii privind structura testelor din cadrul Concursului pentru ocuparea funcțiilor de director și director adjunct din unitățile de învățământ preuniversitar de stat sunt disponibile ⇒ aici.
Calendarul integral al desfășurării concursului, sesiunea august-decembrie 2026, precum și bibliografia pentru concurs sunt disponibile ⇒ aici.  

